Oʻzbekiston standartlashtirish, metrologiya va sertifikatlashtirish agentligining faoliyatini yanada takomillashtirish chora-tadbirlari toʻgʻrisida
(resolution, 2026-02-18)

Oʻzbekiston Respublikasi Prezidentining “Texnik jihatdan tartibga solish, standartlashtirish, sertifikatlashtirish va metrologiya tizimlarini yanada rivojlantirish chora-tadbirlari toʻgʻrisida” 2018-yil 12-dekabrdagi PQ-4059-son qarori ijrosini taʼminlash, tadbirkorlik subyektlariga qulay shart-sharoitlar yaratish, mahalliy mahsulotlar raqobatbardoshligini oshirish, shuningdek, Oʻzbekiston standartlashtirish, metrologiya va sertifikatlashtirish agentligining faoliyati samaradorligini oshirish maqsadida Vazirlar Mahkamasi qaror qiladi: 1. Oʻzbekiston standartlashtirish, metrologiya va sertifikatlashtirish agentligi (keyingi oʻrinlarda “Oʻzstandart” agentligi deb ataladi), Iqtisodiyot va sanoat vazirligi, Tashqi savdo va investitsiyalar vazirligining quyidagi tartibni joriy etish toʻgʻrisidagi takliflariga rozilik berilsin. Ushbu tartibga muvofiq: Oʻzbekiston Respublikasida ishlab chiqariladigan mahsulotlarning muvofiqligini deklaratsiyalash yoʻli bilan tasdiqlash huquqi berilgan tadbirkorlik subyektlari kalendar yil yakunida ishlab chiqarilgan deklaratsiyalangan mahsulotlar realizatsiyasi boʻyicha muvofiqlik belgisidan foydalanganlik uchun bir martalik toʻlovni amalga oshiradi; Mustaqil Davlatlar Hamdoʻstligi mamlakatlarining “Mahsulotlar va xizmatlar sifati sohasidagi xizmatlari uchun” mukofoti laureatlari boʻlgan mahalliy korxonalar nomzod mahsulot boʻyicha muvofiqlik sertifikati amal qilish muddatida muvofiq belgisidan foydalanganlik uchun bir martalik toʻlovdan ozod etiladi. 2. Oʻzbekiston Respublikasi Prezidentining “Texnik jihatdan tartibga solish, standartlashtirish, sertifikatlashtirish va metrologiya tizimlarini yanada rivojlantirish chora-tadbirlari toʻgʻrisida” 2018-yil 12-dekabrdagi PQ-4059-son qaroriga muvofiq: Qoraqalpogʻiston Respublikasi, viloyatlar va Toshkent shahar standartlashtirish va metrologiya boshqarmalari tugatilib, Texnik jihatdan tartibga solish, standartlashtirish, sertifikatlashtirish va metrologiya sohasidagi qonunchilik talablariga rioya qilinishini taʼminlash departamenti (keyingi oʻrinlarda Departament deb ataladi) tashkil etilganligi; Vazirlar Mahkamasining 2002-yil 3-oktabrdagi 342-son qarori bilan tashkil etilgan “Oʻzstandart” agentligi huzuridagi Standartlashtirish, metrologiya va sertifikatlashtirishni rivojlantirish maxsus jamgʻarmasining (keyingi oʻrinlarda Maxsus jamgʻarma deb ataladi) qoʻshimcha xarajatlari moddalari nazarda tutilganligi maʼlumot uchun qabul qilinsin. 3. Belgilab qoʻyilsinki: Departament tugatilgan Qoraqalpogʻiston Respublikasi, viloyatlar va Toshkent shahar standartlashtirish va metrologiya boshqarmalarining 2018-yil 12-dekabrga qadar imzolangan shartnomalari boʻyicha huquqiy vorisi hisoblanadi; Oʻzbekiston milliy metrologiya instituti” va “Respublika sinov va sertifikatlashtirish markazi” davlat korxonalari (keyingi oʻrinlarda — “OʻzMMI” va “Respublika SSM” davlat korxonalari) xizmat koʻrsatish sohalari kesimida tugatilayotgan Qoraqalpogʻiston Respublikasi, viloyatlar va shaharlardagi sinov va sertifikatlashtirish markazlari davlat korxonalarining barcha huquqlari, majburiyatlari va shartnomalari boʻyicha xuquqiy vorisi hisoblanadi. 4. Quyidagilar: tugatilayotgan Qoraqalpogʻiston Respublikasi, viloyatlar va Toshkent shahar standartlashtirish va metrologiya boshqarmalarining bino va inshootlari operativ boshqaruv huquqi bilan hamda boshqa mol-mulki va aktivlari Departamentga begʻaraz berilsin; tugatilayotgan hududiy sinov va sertifikatlashtirish markazlarining bino va inshootlari operativ boshqaruv huquqi bilan “OʻzMMI” davlat korxonasiga hamda boshqa mol-mulklari va aktivlari sohalari boʻyicha “OʻzMMI” va “Respublika SSM” davlat korxonalariga begʻaraz berilsin. 5. Quyidagilar: Sinov laboratoriyalarini tashkil etish va ularning faoliyat koʻrsatish sohasida davlat-xususiy sheriklik toʻgʻrisidagi nizom 3-ilovaga muvofiq; Insonlar hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotlarni olib kirish, ishlab chiqarish va sotish xavfi monitoringini yuritish tartibi toʻgʻrisidagi nizom 4-ilovaga muvofiq tasdiqlansin. 6. Belgilab qoʻyilsinki: sertifikatlashtirish organiga mahsuloti sertifikatlashtirilgan import qiluvchi va mahalliy ishlab chiqaruvchi korxonalar tomonidan kelib tushayotgan muvofiq belgisidan foydalanganlik uchun bir martalik toʻlov soliq toʻlovlari toʻlangandan soʻng quyidagicha taqsimlanadi: 10 foizi — sertifikatlashtirish organining tasarrufida qoladi; 90 foizi — xar chorak yakuni bilan keyingi oyning 10-sanasiga qadar Maxsus jamgʻarmaga yoʻnaltiriladi. Bunda muvofiq belgisidan foydalanganlik uchun bir martalik toʻlov oʻz vaqtida toʻgʻri taqsimlanishiga sertifikatlashtirish organlari rahbarlari shaxsan javobgar hisoblanadi va har chorak yakuni bilan Agentlikka maʼlumot taqdim etadi. Ushbu tartibga amal qilmagan sertifikatlashtirish organlari Sertifikatlarni roʻyxatdan oʻtkazish dasturidan foydalanishi vaqtincha cheklanadi. texnik jihatdan tartibga solish, standartlashtirish, sertifikatlash va metrologiya sohasidagi qonunchilik hujjatlari talablari buzilganligi uchun moliyaviy va maʼmuriy jarimalarning 50 foizi Maxsus jamgʻarmaga oʻtkaziladi; “Oʻzstandart” agentligi markaziy apparatiga jami sakkizta, jumladan, beshta shaxsiy biriktirilgan, ikkita navbatchi va bitta mikroavtobus avtotransport vositalari limiti ajratiladi; Departamentga jami uchta, jumladan, ikkita shaxsiy biriktirilgan, bitta navbatchi avtotransport vositalari limiti ajratiladi; Oʻzbekiston milliy metrologiya instituti” davlat muassasasining yalpi foydasidan 20 foiz mablagʻlar har chorak yakuni bilan Maxsus jamgʻarmaga oʻtkaziladi. 7. Quyidagilar Oʻzbekiston texnik jihatdan tartibga solish agentligining faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari, xalqaro va xorijiy hukumat, xalqaro moliya tashkilotlari, moliya institutlari va boshqa donorlarning grantlari va kreditlari (qarzlari); xodimlarni moddiy ragʻbatlantirishga maqsadli yoʻnaltirgan holda, hududiy boʻlinmalar va tashkilotlarning hisobot davri yakunida sof foydasini teng ulushlarda taqsimlashdan olinadigan daromadlar; yuridik va jismoniy shaxslar — Oʻzbekiston Respublikasi rezidentlari va norezidentlarining xayriya mablagʻlari; transport vositalarining turini tasdiqlashni rasmiylashtirish boʻyicha koʻrsatiladigan xizmatlardan hamda shartnoma asosida amalga oshiriladigan, boshqa xizmatlardan olinadigan qonun hujjatlarida taqiqlanmagan boshqa daromadlar; Maxsus jamgʻarma mablagʻlari; qonun hujjatlarida taqiqlanmagan boshqa manbalar. 11. “Oʻzstandart” agentligi: a) 2019-yil 1-iyulga qadar manfaatdor vazirlik va idoralar bilan birgalikda mahalliy mahsulotlar sifatini yaxshilash va oshirish, ularni ishlab chiqaruvchilar va aholi oʻrtasida ommalashtirish ishlarini faollashtirishga qaratilgan “Oʻzbekistonning eng yaxshi tovari” tanlovini taʼsis etish yuzasidan takliflar kiritsin; b) 2019-yil 1-sentabriga qadar Oʻzbekiston Respublikasi Moliya vazirligi, Tashqi savdo va investitsiyalar vazirligi, Iqtisodiyot va sanoat vazirligi bilan birgalikda: xalqaro moliya institutlari tomonidan texnik jihatdan tartibga solish, standartlashtirish, sertifikatlashtirish va metrologiya tizimlarini isloh qilishda grantlar, qarzlar va boshqa moliya manbalarini aniq koʻrsatgan holda texnik koʻmaklashish; dasturiy mahsulot ishlab chiqish va axborot-kommunikatsiya texnologiyalarini joriy etish, kompyuterlar va boshqa tashkiliy texnikalarni xarid qilish; standartlashtirishga doir normativ hujjatlarni oʻygʻunlashtirish, shuningdek, har yili Maxsus jamgʻarma mablagʻlari hisobidan moliyalashtiriladigan eksportbop mahsulotlar uchun xalqaro, mintaqaviy, xorijiy mamlakatlarning milliy standartlarini xarid qilish; yuqori aniqlikdagi oʻlchash vositalarini, oʻlchash qurilmalarini sotib olishni, mavjud sinov laboratoriyalarini modernizatsiya qilishni va yangilarini tashkil etishni, shuningdek, qishloq xoʻjaligi va oziq-ovqat mahsulotlarini “Global G.A.P” va Organic standartlari boʻyicha sertifikatlashtirish; mobil laboratoriyalar uchun avtotransport vositalarini sotib olish dasturlarini ishlab chiqsin va tasdiqlasin; v) uch oy muddatda tadbirkorlik subyektlarini oʻlchash vositalarini kalibrlash boʻyicha faoliyatga keng jalb qilish yuzasidan taklif tayyorlagan holda, qiyoslanishi lozim boʻlgan oʻlchash vositalarining roʻyxatini tasdiqlasin; g) Bandlik va mehnat munosabatlari vazirligi bilan birgalikda: Departamentga yuklangan vazifalarni amalga oshirish uchun nazariy bilimlar va amaliy koʻnikmalarga ega boʻlgan malakali mutaxassislar bilan Departamentni taʼminlasin; tugatilayotgan Qoraqalpogʻiston Respublikasi, viloyatlar va Toshkent shahar standartlashtirish va metrologiya boshqarmalarining xodimlarini ish bilan taʼminlashga amaliy yordam koʻrsatsin. 12. Oʻzbekiston Respublikasi Ichki ishlar vazirligi “Oʻzstandart” agentligining buyurtmanomalariga koʻra, “Oʻzstandart” agentligiga yuklangan vazifalarni bajarish uchun jalb etiladigan xorijiy mutaxassislarga davlat bojini undirmagan holda, koʻp martalik vizalar berilishi va muddati uzaytirilishini, rasmiylashtirilishini, shuningdek, ularning yashash joyida vaqtinchalik roʻyxatdan oʻtkazilishi hamda muddati uzaytirilishini taʼminlasin. 13. Oʻzbekiston Respublikasi Bandlik va mehnat munosabatlari vazirligi “Oʻzstandart” agentligi buyurtmanomalariga koʻra, xorijiy fuqarolarga Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnomalarni berishni (uzaytirishni) taʼminlasin. 14. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirishlar va qoʻshimchalar kiritilsin. 15. Oʻzbekiston Respublikasi Hukumatining 6-ilovaga muvofiq ayrim qarorlari oʻz kuchini yoʻqotgan deb hisoblansin. 16. “Oʻzstandart” agentligi vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 17. Ushbu qarorning bajarilishini nazorat qilish Oʻzbekiston Respublikasi Vazirlar Mahkamasining Yoqilgʻi-energetika sohasi va sanoatning bazaviy tarmoqlarini rivojlantirish masalalari kotibiyatiga va “Oʻzstandart” agentligi Bosh direktori D.N. Sattarov zimmasiga yuklansin. 1. Mazkur Nizom sinov (oʻlchov) laboratoriyalarini (keyingi oʻrinlarda davlat-xususiy sheriklik deb ataladi) tashkil qilish va ularning faoliyatini yoʻlga qoʻyish sohasida davlat-xususiy sheriklikni amalga oshirish tartibini belgilaydi. 2. Mazkur Nizomda quyidagi tushunchalar qoʻllanilgan: davlat-xususiy sheriklik — sinov (oʻlchov) laboratoriyalarini tashkil qilish va faoliyatini yoʻlga qoʻyish sohasida xususiy investitsiyalarni jalb qilish, resurslarni birlashtirish va tavakkalchiliklarni taqsimlash maqsadida davlat va xususiy sheriklarning belgilangan muddatga yuridik rasmiylashtirilgan hamkorligi; davlat-xususiy sheriklik toʻgʻrisida bitim (keyingi oʻrinlarda bitim deb ataladi) — tomonlarning huquqlari, majburiyatlari va javobgarligini, shuningdek, davlat-xususiy sheriklik loyihasini ijro etishning boshqa shartlarini belgilab beradigan davlat va xususiy sheriklar oʻrtasida tuzilgan yozma shartnoma; davlat-xususiy sheriklik toʻgʻrisidagi bitim tomonlari (keyingi oʻrinlarda — tomonlar deb ataladi) — davlat sherigi va xususiy sherik; davlat sherigi — Oʻzbekiston standartlashtirish, metrologiya va sertifikatlash agentligi va uning tasarrufidagi tashkilotlar; xususiy sherik — bitim tuzilgan yuridik yoxud jismoniy shaxs (investor). Xususiy sherik sifatida ikki yoki undan ortiq yuridik yoki jismoniy shaxslarning boʻlishiga yoʻl qoʻyiladi. Davlat va xoʻjalik boshqaruvi organlari, davlat tashkilotlari, mahalliy ijro etuvchi hokimiyat organlari xususiy sherik boʻla olmaydi, shuningdek, xususiy sheriklar tarafida ishtirok eta olmaydi; davlat-xususiy sheriklik toʻgʻrisidagi bitim obyekti (keyingi oʻrinlarda obyekt deb ataladi) — xavfsizlik, mahsulot va xizmatlar sifatini taʼminlash maqsadida foydalanilishi mumkin boʻlgan sinov (oʻlchov) laboratoriyalari; davlat-xususiy sheriklik loyihasi — muhim davlat, ijtimoiy, iqtisodiy va ilmiy-texnik ahamiyatga ega boʻlgan mahsulot va xizmatlarning xavfsizligi va sifatini taʼminlash borasida investitsiya, innovatsiya, infrastruktura va boshqa tadbirlar majmuasi. 3. Davlat-xususiy sheriklik quyidagi tamoyillarga asoslanadi: davlat sirini tashkil qilgan va qonun tomonidan muhofaza etiladigan boshqa sirlarni tashkil qiluvchi maʼlumotlarni istisno qilgan holda, davlat-xususiy sheriklik toʻgʻrisidagi axborotning ochiqligi va foydalanish mumkinligi; kamsitishning yoʻqligi, bitim tomonlarining teng huquqliligi; tomonlarning bitim boʻyicha majburiyatlarni vijdonan bajarishi; tavakkalchiliklar va majburiyatlarning bitim tomonlari oʻrtasida adolatli taqsimlanishi; davlat-xususiy sheriklik tomonlari oʻrtasidagi oʻzaro munosabatlarning shartnomaviy asosi. 4. Normativ-huquqiy hujjatlar, tanlov hujjatlari, shuningdek, davlat-xususiy sheriklik toʻgʻrisidagi bitim loyihalari va ularga kiritilgan oʻzgartirishlar, davlat-xususiy sheriklikni amalga oshirish shakllari, shuningdek, sinov (oʻlchov) laboratoriyalarini tashkil qilish va jalb qilish shartlari majburiy tarzda Oʻzbekiston Respublikasi Moliya vazirligi huzuridagi Davlat-xususiy sheriklikni rivojlantirish agentligi (keyingi oʻrinlarda Agentlik deb ataladi) bilan kelishilishi lozim. 5. Davlat-xususiy sheriklik quyidagi mezonlarga javob berishi shart: uzoq muddatli boʻlishi; bitim obyektini loyihalash, qurish, rekonstruksiya qilish, rivojlantirish, boshqarish, taʼminlashga tegishli boʻlishi; xususiy sherik tomonidan moliyalashtirilishi; davlat va xususiy sheriklar oʻrtasida tavakkalchiliklar va javobgarlikning taqsimlanishi. 6. Davlat-xususiy sheriklik davlat sherigining xususiy sherikka quyidagilarni taqdim etish shakllari orqali amalga oshiriladi: a) xususiy sherik tomonidan quyidagilar boʻyicha investitsiya majburiyatlarini olgan holda binolarni taqdim etish: laboratoriya xonalarini taʼmirlash (rekonstruksiya qilish), sinovlarni oʻtkazish uchun zarur sharoitlarni yaratish; zamonaviy sinov va oʻlchov uskunalari bilan jihozlash; laboratoriyalarning toʻlaqonli faoliyat yuritishi bilan bogʻliq boʻlgan xarajatlarni qoplash; laboratoriya uskunalariga texnik va servis xizmati koʻrsatish; xalqaro standartlarga muvofiq mahsulotni sinovdan oʻtkazishning usullarini joriy qilish; xalqaro talablarga muvofiq holda laboratoriya xodimlarini oʻqitish va malakasini oshirish; laboratoriyani xalqaro darajada akkreditatsiyadan oʻtkazish va sinovlarning (oʻlchovlarning) natijalarini xorijda tan olinishini taʼminlash; b) xususiy sherik tomonidan quyidagi investitsiya majburiyatlari olingan holda yer uchastkalarini taqdim etish: yangi laboratoriya korpuslarini qurish; tutash hududni obodonlashtirish; mazkur Nizomning 4 bandi a) kichik bandida koʻzda tutilgan majburiyatlar; v) Agentlik bilan kelishilgan boshqa shakllar. 7. Davlat sherigi tomonidan davlat-xususiy sheriklik loyihasini taklif etish bitimni tuzish uchun asos hisoblanadi. 8. Yuridik shaxslarga Oʻzbekiston Respublikasi Prezidenti va Vazirlar Mahkamasining alohida qarorlari bilan belgilangan yer uchastkalarini koʻrib chiqish va taqdim etish tartibi xususiy sheriklarga mazkur Nizomda koʻzda tutilgan davlat-xususiy sheriklik loyihalarini amalga oshirish uchun moʻljallangan laboratoriya xonalarini taqdim etish tartibiga nisbatan joriy etilmaydi. 9. Davlat sherigi tadbirkorlik subyektlariga qulay sharoitlarni yaratish maqsadida va sanoat tarmoqlarining sinov imkoniyatlarini kengaytirishi uchun Agentlik bilan kelishgan holda tanlov eʼlon qilish orqali davlat-xususiy sheriklik loyihasini amalga oshirishni taklif qilishi mumkin. 10. Davlat sherigi tanlov boshlanishidan oʻttiz kun oldin majburiy tartibda, oʻz rasmiy veb-sayti va ommaviy axborot vositalarida tanlov oʻtkazilishi haqidagi eʼlonni joylashtiradi. 11. Tanlov haqidagi eʼlon quyidagi maʼlumotlarni oʻz ichiga olishi lozim: davlat sherigining nomi va yuridik manzili, uning bogʻlanish uchun telefoni va elektron pochta manzili; obyektning nomi, joylashgan joyi, soni, tavsifi; davlat-xususiy sheriklik loyihasini amalga oshirish shartlari; davlat-xususiy sheriklikni amalga oshirish shakllaridan kelib chiqqan holda talab etiladigan investitsiya va ijtimoiy majburiyatlarning eng kichik hajmi; tanlovni oʻtkazish sanasi, vaqti va joyi; tanlov takliflari qabul qilinadigan oxirgi muddat (kuni va soati koʻrsatilgan holda). 12. Xususiy sherik sifatida tanlovda ishtirok etish uchun yuridik yoki jismoniy shaxs (investor) davlat sherigiga quyidagi hujjatlarni ilova qilgan holda ariza beradi: yuridik shaxsning roʻyxatdan oʻtgani haqida guvohnoma (tadbirkorlik subyekti davlat roʻyxatidan oʻtkazilganligi toʻgʻrisidagi guvohnoma bundan mustasno), jismoniy shaxsning manzili va shaxsiy maʼlumotlari; xususiy sherikning sof aktivlari toʻgʻrisidagi maʼlumot, davlat-xususiy sheriklik loyihasini amalga oshirishning moliyaviy imkoniyatini tasdiqlovchi loyiha qiymatining kamida 25 foizi miqdoridagi oʻz mablagʻlari va boshqa tashkilotning kafilligi; investitsiya loyihasining dastlabki texnik-iqtisodiy koʻrsatkichlari. Qayta tashkil etilayotgan, tugatilayotgan va/yoki toʻlovga qobiliyatsizlik holatida boʻlgan, mol-mulki xatlovga olingan daʼvogarlarning tanlovda ishtirok etishiga yoʻl qoʻyilmaydi. Arizani mazkur Nizomda koʻzda tutilgan talablar buzilgan holda taqdim qilinganligi aniqlanganda, hujjat talabgorga bir kun mobaynida qaytariladi. 13. Tanlov gʻolibi davlat sherigi tomonidan tuzilgan idoralararo tanlov komissiyasi tomonidan aniqlanadi. 14. Tanlov taklifi davlat-sheriklik loyihasini amalga oshirish uchun eng maqbul deb hisoblangan ishtirokchi tanlov gʻolibi deb tan olinadi. Shuningdek, tanlov yakunlari boʻyicha takliflarining parametrlari tanlov shartlariga mos keladigan, biroq tanlov hujjatlariga muvofiq gʻolib tomonidan taklif etilgan parametrlar darajasidan pastroq boʻlgan zaxiradagi gʻolib aniqlab olinadi. Tanlov gʻolibi davlat-xususiy sheriklik toʻgʻrisidagi bitimni ushbu Nizomning 16-bandida nazarda tutilgan muddatlarda imzolashni rad etsa yoki imzolashdan boʻyin tovlasa, zaxiradagi gʻolib bilan tegishli bitim tuzishga ruxsat beriladi. Tanlovning zaxiradagi gʻolibi bilan bitim tanlov gʻolibi bilan bitim tuzish tartibiga oʻxshash tartibda tuziladi. 15. Davlat sherigi tanlov yakunlari boʻyicha qaror qabul qilingan kunda oʻz rasmiy veb-saytiga axborot joylashtirish orqali tanlov natijalari haqida tanlov ishtirokchilarini xabardor qilishi shart. 16. Tanlov ishtirokchisi qabul qilingan qarorga rozi boʻlmagan taqdirda, u qaror boʻyicha sudda shikoyat qilish huquqiga ega. 17. Idoralararo tanlov komissiyasining ijobiy qarori asosida davlat sherigi va xususiy sherik qaror qabul qilingan kundan boshlab 10 kun ichida qonun hujjatlari va ushbu Nizom talablariga rioya qilgan holda bitim tuzadi. 18. Bitimda uni amalga oshirish shakliga qarab, quyidagilar aks ettirilgan boʻlishi kerak: xususiy investitsiyalar obyekti va hajmi; bitimning amal qilish shartlari; bitim obyektining foydalanishga topshirilish muddatlari; bitim tomonlarining huquqlari va majburiyatlari; loyiha-smeta hujjatlarini tayyorlash, pudrat ishlari uchun shartnomalar tuzish muddatlari, loyihani moliyalashtirish manbalari, amalga oshirish jadvallari, loyiha bajarilishi yuzasidan texnik nazorat qilish tartibi toʻgʻrisida axborot; davlat-xususiy sheriklik loyihasining bajarilishi boʻyicha monitoring oʻtkazish va uni amalga oshirish darajasini baholash tartibi; davlat-xususiy sheriklik loyihasini amalga oshirish jarayonida taqdim etiladigan obyektlarning sifatiga qoʻyiladigan talablar; xususiy sherik tomonidan oʻz majburiyatlarini bajarish jarayoni toʻgʻrisida hisobotlar taqdim etish tartibi va muddatlari; davlat sherigi va xususiy sherik oʻrtasida bitim tuzish bilan bogʻliq tavakkalchiliklarni taqsimlash tartibi va shartlari; davlat sherigi tomonidan xususiy sherikka davlat-xususiy sheriklik loyihasini amalga oshirish uchun oʻtkazib beriladigan laboratoriya va uskunalarga egalik qilish va undan foydalanish tartibi; bitim obyektidan foydalanish, unga texnik xizmat koʻrsatish, uni loyihalashtirish, qurish, qayta qurish, taʼmirlash, modernizatsiyalash tartibi; bitimning amal qilish muddati tugagandan keyin bitimni ijro etish jarayonida yaratilgan obyektga va boshqa mulkka doir huquqlarni taqsimlash tartibi; bitim shartlariga rioya qilmaganligi uchun tomonlarning javobgarligi; bitimga oʻzgartirish va qoʻshimchalar kiritish tartibi; bitimni bekor qilish tartibi, shuningdek, bitimni muddatidan oldin bekor qilish natijasida yetkazilgan zararlarning oʻrnini toʻldirish yoki qoplash tartibi; xususiy sherik tomonidan majburiyatlar bajarilmasligi yoki tegishlicha bajarilmasligi uchun sanksiyalar; bitimni amalga oshirishda yuzaga keladigan nizolarni hal qilish tartibi. Bitimda qonun hujjatlariga zid boʻlmagan boshqa shartlar ham keltirilishi mumkin. 19. Bitimni imzolashga tayyorlash uchun davlat sherigi tanlov tugagan kundan boshlab uch ish kuni davomida xususiy sherikka bitim loyihasining matnini taqdim etadi. 20. Agar zarur boʻlsa, bitim qoidalarini davlat sherigi va xususiy sherik oʻrtasida kelishib olish maqsadida muzokaralar oʻtkaziladi. 21. Bitim davlat sherigi va xususiy sherik oʻrtasida ikki nusxada, tomonlarning har biri uchun bittadan nusxada imzolanadi. 22. Bitim tomonlar tarafidan imzolangan vaqtdan boshlab kuchga kiradi va bitim muddati tugashigacha yoki bekor qilinishigacha amal qiladi. 23. Bitimga oʻzgartirish va qoʻshimchalar quyidagi hollarda kiritilishi mumkin: tomonlarning oʻzaro roziligi bilan; davlat sherigining talabi boʻyicha — davlat sherigi va xususiy sherikning shartnoma asosidagi munosabatlariga doir standartlashtirish, metrologiya va sertifikatlashtirish sohasidagi qonun hujjatlari oʻzgarishi munosabati bilan; sudning qarori boʻyicha. 24. Bitim quyidagi hollarda bekor qilinadi: tomonlarning oʻzaro roziligi bilan; xususiy sherikning toʻlovga qobiliyatsizlik holatida va/yoki tugatilgan taqdirda; davlat sherigining talabi boʻyicha — xususiy sherik oʻz majburiyatlarini bajarmagan taqdirda; xususiy sherikning talabi boʻyicha — davlat sherigi oʻz majburiyatlarini bajarmagan taqdirda. Ushbu bandning toʻrtinchi va beshinchi xatboshilarida nazarda tutilgan hollarda bitim sud orqali bekor qilinadi. 25. Bitim uning amal qilish muddati tugagandan keyin toʻxtatiladi. Bitimning amal qilish muddati toʻxtatilishi tomonlarni uni buzganlik uchun javobgarlikdan ozod qilmaydi. 26. Agar zarur boʻlsa, tomonlarning oʻzaro roziligiga koʻra, davlat-xususiy sheriklik bitimiga qoʻshimcha kelishuvni talab qilgan loyihalarni qoʻshimcha moliyalashtirish qismiga doir oʻzgartirish va qoʻshimchalar kiritilishi mumkin. 27. Ushbu Nizom talablarini buzganlikda aybdor shaxslar qonun hujjatlariga muvofiq javobgarlikka tortiladi. 1. Ushbu Nizom kamchiliklari boʻlgan tovarlar toʻgʻrisida umumiy foydalanish uchun axborot resurslariga joylashtiriladigan maʼlumotlar bazasini (keyingi oʻrinlarda Baza deb ataladi) yaratish maqsadida Oʻzbekiston Respublikasi hududida insonlar hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotni olib kirish, ishlab chiqarish va realizatsiya qilish xavfining monitoringini olib borish tartibini belgilaydi. Ushbu Nizomda quyidagi tushunchalar qoʻllaniladi: monitoring — Oʻzbekiston Respublikasi Standartlashtirish, metrologiya va sertifikatlashtirish agentligi (keyingi oʻrinlarda “Oʻzstandart” agentligi deb ataladi) tomonidan vakolatli organlar, jismoniy va yuridik shaxslar, shuningdek, boshqa maxsus vakolat berilgan davlat boshqaruv organlarini ularning vakolatlari doirasida aniqlangan kamchiligi boʻlgan mahsulotlar toʻgʻrisida xabardor qilish maqsadida kamchiligi boʻlgan mahsulotlarning Bazasini yuritish yoʻli bilan amalga oshiriladigan faoliyat. kamchiligi boʻlgan mahsulotlar — qonun hujjatlarining, texnik reglamentlarning talablariga, standartlashtirishga doir normativ hujjatlarning, metrologiya, sertifikatlashtirish va muvofiqlikni baholash qoidalarining majburiy talablariga nomuvofiq boʻlgan mahsulotlar. 2. Insonlar hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotni olib kirish, ishlab chiqarish va realizatsiya qilish xavfi monitoringi (bundan keyin Monitoring deb ataladi) ushbu Nizomga ilovaga muvofiq sxema boʻyicha amalga oshiriladi. 3. Monitoring isteʼmolchilarni insofsiz ishlab chiqaruvchilar va import qiluvchilardan himoya qilish, ichki bozorni inson hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotlardan himoya qilish, mahalliy mahsulotning sifati va raqobatbardoshliligini oshirish, texnik jihatdan tartibga solish, standartlashtirish, sertifikatlashtirish va metrologiya sohasida qonun hujjatlarining buzilishini oldini olish va profilaktikasini amalga oshirish va tadbirkorlik subyektlariga texnik jihatdan tartibga solish, standartlashtirish, sertifikatlashtirish va metrologiya masalalarida har tomonlama yordam koʻrsatish maqsadida olib boriladi. 4. Quyidagilar inson hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotlarni aniqlash boʻyicha vakolatli organlar hisoblanadi: Oʻzbekiston Respublikasi Davlat bojxona qoʻmitasi, Davlat veterinariya qoʻmitasi, Ekologiya va atrof-muhitni muhofaza qilish davlat qoʻmitasi, Oʻzbekiston Respublikasi Oʻsimliklar karantini va himoyasi agentligi, Oʻzbekiston Respublikasi Qurilish vazirligi, Oʻzbekiston Respublikasi Sogʻliqni saqlash vazirligi, akkreditatsiya qilingan sertifikatlashtirish organlari va sinov laboratoriyalari, shuningdek, oʻz vakolatlari doirasida maxsus vakolat berilgan boshqa davlat organlari. 5. Monitoring vakolatli organlarning quyidagi faoliyatlari natijasida aniqlangan inson hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulot haqida taqdim etilgan axborotini tahlil qilish va umumlashtirish yoʻli bilan yuritiladi: davlat nazoratida; mahsulot (xizmatlar)ni sertifikatlashtirishda; sertifikatlangan mahsulotlarning inspeksiya nazoratida; jismoniy va yuridik shaxslarning arizalari, shikoyatlari va takliflari asosida mahsulotni baholashda. 6. Baza vakolatli organlar, jismoniy va yuridik shaxslar, shuningdek, boshqa maxsus vakolat berilgan davlat boshqaruv organlari uchun ularning vakolatlari doirasida aniqlangan kamchiligi boʻlgan mahsulot toʻgʻrisida axborot manbai hisoblanadi. 7. Bazaning yuritilishi “Oʻzstandart” agentligi tomonidan amalga oshirilib, bu uning ishlashini, texnik kuzatuvini, axborot xavfsizligi va muntazam yangilanishini, ommaviy axborot resurslariga joylashtirilishini, shuningdek, sanksiyalanmagan kirishdan himoyasini taʼminlaydi. 8. Kamchiligi boʻlgan mahsulotlar toʻgʻrisidagi maʼlumotlar “Oʻzstandart” agentligiga vakolatli organlar tomonidan dasturiy-apparat taʼminotida nazarda tutilgan formatda yozma va elektron koʻrinishda taqdim etiladi. 9. Kamchiligi boʻlgan mahsulotlar toʻgʻrisida taqdim etilgan axborotga ishlov beriladi va Bazaga kiritiladi. 10. “Oʻzstandart” agentligi har hafta kelib tushgan axborotni umumlashtiradi va kamchiligi boʻlgan mahsulotlar toʻgʻrisida yigʻma hisobot tuzib, vakolatli organlarga, Savdo-sanoat palatasiga va Isteʼmolchilar huquqlarini himoya qilish jamiyatlari federatsiyasiga, yirik savdo tarmoqlariga va obuna boʻlgan foydalanuvchilarga yuboradi. 11. Bazaga kiritish uchun taqdim etiladigan axborot majburiy ravishda quyidagilarga ega boʻlishi kerak: tovar nomi va uning tasviri (zarur boʻlsa); tovar ishlab chiqaruvchisining (yetkazib beruvchisining) nomi; potentsial xavf va/yoki aniqlangan nomuvofiqliklar. 12. Aniqlangan kamchiliklarni bartaraf etgan ishlab chiqaruvchi (yetkazib beruvchi) yoki savdo obyekti “Oʻzstandart” agentligiga kamchiliklari boʻlgan mahsulotni Maʼlumotlar bazasidan chiqarib tashlash toʻgʻrisida, sifatsiz va xavfli mahsulotlarda aniqlangan kamchiliklar bartaraf etilganligi haqida axborot koʻrsatilgan yozma murojaatnoma yuboradi. 13. “Oʻzstandart” agentligi bir ish kuni mobaynida murojaatni oʻrganib chiqish uchun vakolatli organlarga yuboradi. 14. Vakolatli organlar murojaatni oʻrganib chiqadi va uch kun muddatda “Oʻzstandart” agentligiga oʻtkazilgan oʻrganishlar haqida maʼlumot yuboradi. 15. Oʻrganish natijalari ijobiy boʻlgan taqdirda, “Oʻzstandart” agentligi ikki kun muddatda kamchiligi boʻlgan mahsulot toʻgʻrisidagi maʼlumotni Bazadan chiqarib tashlaydi. 16. Monitoring olib borish, Bazani yaratish va texnik kuzatish ishlarini moliyalashtirish “Oʻzstandart” agentligi huzuridagi Standartlashtirish, metrologiya va sertifikatlashtirishni rivojlantirish maxsus jamgʻarmasi mablagʻlari hisobidan amalga oshiriladi. 17. “Oʻzstandart” agentligining kamchiligi boʻlgan mahsulotni Bazaga kiritish toʻgʻrisidagi qarori yuzasidan sudga shikoyat qilinishi mumkin. 18. Sud tomonidan kamchiligi boʻlgan mahsulotning Bazaga kiritilishi asossiz deb topilgan taqdirda, “Oʻzstandart” agentligi subyektlar oldida qonun hujjatlarida belgilangan tartibda javob beradi. 19. Mahsulotiga oid kamchilik aniqlangan subyekt uni bartaraf etish boʻyicha maslahat olish uchun “Oʻzstandart” agentligiga murojaat qilishi mumkin. 20. Ushbu Nizom talablari buzilishida aybdor boʻlgan shaxslar qonun hujjatlarida belgilangan tartibda javobgar boʻladi. 1. Vazirlar Mahkamasining 1994-yil 12-avgustdagi 410-son qarori bilan tasdiqlangan Oʻzbekiston Respublikasida standartlar va oʻlchov vositalari ustidan davlat nazorati toʻgʻrisidagi Nizomda: a) 2-bandda: quyidagi mazmundagi oʻninchi xatboshi qoʻshilsin: “Oʻzstandart” agentligi Bosh direktori, uning birinchi oʻrinbosari va “Oʻzstandart” agentligi huzuridagi Texnik jihatdan tartibga solish, standartlashtirish, sertifikatlashtirish va metrologiya sohasidagi qonunchilik talablariga rioya qilinishini taʼminlash departamenti boshligʻi bir vaqtning oʻzida mos ravishda Oʻzbekiston Respublikasining standartlar va oʻlchashlar birligini taʼminlash ustidan nazorat olib boruvchi bosh davlat inspektori va bosh davlat inspektorining oʻrinbosarlari hisoblanadi”; oʻninchi — oʻn toʻqqizinchi xatboshilar tegishli ravishda, oʻn birinchi — yigirmanchi xatboshilar deb hisoblansin; oʻninchi va oʻn birinchi xatboshilardagi “Oʻzstandart” agentligi soʻzlari chiqarib tashlansin; 3-bandning “i” kichik bandi oʻz kuchini yoʻqotgan deb hisoblansin; b) 4-bandda: toʻrtinchi xatboshi quyidagi tahrirda bayon etilsin: “Oʻzbekiston Respublikasi va Qoraqalpogʻiston Respublikasining standartlarni nazorat qilish boʻyicha bosh davlat inspektorlari, viloyatlar, shaharlarning standartlarni nazorat qilish boʻyicha bosh davlat inspektorlari, bulardan tashqari, “Oʻzstandart” agentligi huzuridagi Texnik jihatdan tartibga solish, standartlashtirish, sertifikatlashtirish va metrologiya sohasidagi qonunchilik talablariga rioya qilinishini taʼminlash departamenti inspektorlari va uning Qoraqalpogʻiston Respublikasi va viloyatlardagi inspektorlari quyidagi mutlaq huquqqa egadir:”; beshinchi, oʻn birinchi — oʻn beshinchi xatboshilar chiqarib tashlansin; oltinchi — oʻn oltinchi xatboshilar tegishli ravishda, beshinchi — oʻn birinchi xatboshilar deb hisoblansin. v) 10-band oʻz kuchini yoʻqotgan deb hisoblansin. 2. Vazirlar Mahkamasining “Standartlashtirish, metrologiya va mahsulotlar hamda xizmatlarni sertifikatlashtirish tizimini takomillashtirish chora-tadbirlari toʻgʻrisida” 2002-yil 3-oktabrdagi 342-son qarorining 13-bandida (Oʻzbekiston Respublikasi QT, 2002-y., 10-son, 56-modda): uchinchi xatboshi chiqarib tashlansin; toʻrtinchi — oʻn beshinchi xatboshilar, mos ravishda, uchinchi — oʻn toʻrtinchi xatboshilar deb hisoblansin; sakkizinchi xatboshiga “standartlashtirish, metrologiya sohalari” soʻzlaridan keyin “, akkreditatsiya” soʻzi qoʻshilsin; quyidagi mazmundagi oʻn beshinchi — oʻn toʻqqizinchi xatboshilar qoʻshilsin: “insonlar hayoti, salomatligi, yuridik va jismoniy shaxslar mol-mulki, atrof-muhit uchun xavfli va sifatsiz boʻlgan mahsulotlarni olib kirish, ishlab chiqarish va sotish xavfi monitoringini amalga oshirishga, shuningdek, ichki bozorda muomalada boʻlgan tovarlarni muvofiqligini baholash; “Oʻzstandart” agentligi markaziy apparati va “Oʻzstandart” agentligi huzuridagi Texnik jihatdan tartibga solish, standartlashtirish, sertifikatlashtirish va metrologiya sohasidagi qonunchilik talablariga rioya qilinishini taʼminlash departamentining xodimlarini, shuningdek, “Oʻzstandart” agentligi ekspert-tahlil guruhi faoliyatini amalga oshirishda moddiy ragʻbatlantirish va ijtimoiy qoʻllab-quvvatlash; texnik jihatdan tartibga solish sohasidagi normativ hujjatlarni ishlab chiqish uchun vazirliklar, idoralar texnik qoʻmitalari va xoʻjalik subyektlari mutaxassislarini, yetakchi loyiha institutlarining, ilmiy va taʼlim muassasalarining mutaxassislarini jalb qilish, shuningdek, konsultant sifatida jalb etiladigan yuqori malakali xorijiy mutaxassislarni xarajatlarini qoplash; eksportbop mahsulotlar uchun respublikada xalqaro, davlatlararo, mintaqaviy standartlar va xorijiy mamlakatlar standartlarini sotib olish va qabul qilish; boʻsh turgan mablagʻlarni tijorat banklarning depozitlariga joylashtirishga shuningdek, “Oʻzstandart” agentligiga yuklatilgan vazifalar va funksiyalarga muvofiq amalga oshiriladigan, boshqa tadbirlarni moliyalashtirish”; oʻn oltinchi xatboshi yigirmanchi xatboshi deb hisoblansin. 3. Vazirlar Mahkamasining “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida” 2004-yil 6-iyuldagi 318-son qarori bilan tasdiqlangan Mahsulotlarni sertifikatlashtirish tartibi toʻgʻrisidagi nizomda (Oʻzbekiston Respublikasi QT, 2004-y., 7-son, 63-modda): a) 16-bandning ikkinchi xatboshi quyidagi tahrirda bayon etilsin: “Muvofiqlik sertifikatlarini rasmiylashtirishda takroriy sinovlar oʻtkazilishi taqiqlanadi va ularni berishda, idoraviy boʻysinishidan qatʼiy nazar, belgilangan tartibda akkreditatsiyadan oʻtgan laboratoriyalar tomonidan amalga oshirilgan sinovlarning ijobiy natijalari asos boʻladi”; b) 34-band quyidagi tahrirda bayon etilsin: “Kod berish boʻyicha xizmatlar qiymati, shuningdek aʼzolik badallari miqdori GS1 Uzbekistan qatnashchilari tomonidan belgilanadi. Shtrixli kodning original maketlarini tayyorlash va berish shartnoma asosida amalga oshiriladi”. 6. Vazirlar Mahkamasining “Muvofiqlikni baholash toʻgʻrisida”gi Oʻzbekiston Respublikasi qonunini amalga oshirish chora-tadbirlari toʻgʻrisida” 2015-yil 14-oktabrdagi 292-son qarori bilan tasdiqlangan Oʻzbekiston Respublikasidan tashqarida amalga oshirilgan muvofiqlikni baholash natijalarini Oʻzbekiston Respublikasida eʼtirof etish tartibi toʻgʻrisidagi Nizomda (Oʻzbekiston Respublikasi QT, 2015-y., 10-son, 92-modda): a) 25-bandda: birinchi xatboshidagi “5 — 7 ilovalarga” soʻzlari “5 — 7 va 71 ilovalarga” soʻzlariga almashtirilsin; quyidagi mazmundagi xatboshi qoʻshilsin: “IV sxema — Milliy oʻlchash etalonlari, milliy metrologiya institutlari tomonidan beriladigan kalibrlash va oʻlchash sertifikatlarining oʻzaro eʼtirof etilishi toʻgʻrisidagi kelishuv (CIPM MRA) doirasida”; b) 44-bandda: uchinchi xatboshi chiqarib tashlansin; toʻrtinchi — oltinchi xatboshilar, tegishli ravishda, uchinchi — beshinchi deb hisoblansin; v) III-bobga quyidagi mazmundagi 4-paragraf qoʻshilsin: “§ 4. Metrologik nazorat natijalarini IV sxema boʻyicha eʼtirof etish 48. Oʻz ehtiyojlari uchun texnologik jarayonlarda foydalaniladigan import boʻyicha olib kiriladigan oʻlchash vositalarini kalibrlash (qiyoslash) natijalarini eʼtirof etish CIPM MRA faoliyatida ishtirok etadigan milliy metrologiya institutlari/belgilangan institutlar (keyingi oʻrinlarda institutlar deb ataladi) tomonidan rasmiylashtirilgan amaldagi kalibrlash (qiyoslash) sertifikatlari taqdim etilgan taqdirda amalga oshiriladi. 49. Ariza beruvchi vakolatli organga oʻlchash vositalarini kalibrlash (qiyoslash) natijalarini eʼtirof etish yuzasidan ushbu Nizomga 81-ilovaga muvofiq shakl boʻyicha buyurtmanoma taqdim etadi, unga quyidagi hujjatlarni ilova qiladi: amaldagi kalibrlash (qiyoslash) sertifikatining asl nusxasi yoki institut tomonidan tasdiqlangan nusxasi; Oʻzbekiston Respublikasida oʻlchash vositalarining metrologik nazoratini oʻtkazish imkoniyati mavjud boʻlmagan hollarda, ularning keyingi (davriy) metrologik nazoratini taʼminlash boʻyicha ariza beruvchining majburiyatining kafolat xati. 50. Vakolatli organ buyurtmanomani koʻrib chiqadi va quyidagilarga taqdim etilgan hujjatlar tahlilini oʻtkazadi: kalibrlash (qiyoslash) sertifikatida “CIPM MRA” logotipi mavjudligi; kalibrlash (qiyoslash) sertifikatini bergan institutlarda kalibrlash (qiyoslash) sertifikatini qamrab oluvchi Xalqaro tarozi va oʻlchovlar byurosining asosiy solishtirishlar boʻyicha maʼlumotlar bazasida (KCDB) tasdiqlangan kalibrlash va oʻlchash imkoniyatlari (CMCs) mavjudligi. 51. Vakolatli organ 1 ish kuni mobaynida tahlil natijalariga koʻra, ushbu Nizomga 10-ilovaga muvofiq shakllar boʻyicha metrologik nazorat natijalarini eʼtirof etish toʻgʻrisida sertifikat beradi yoki eʼtirof etish rasman asoslangan holda rad etiladi”. g) 48 va 49-bandlar, tegishli ravishda, 52 va 53 bandlar deb hisoblansin; d) ilovalarga quyidagi mazmundagi 71 ilova qoʻshilsin: e) quyidagi mazmundagi 81 ilova qoʻshilsin: 7. Vazirlar Mahkamasining “Tibbiyotda qoʻllanadigan laboratoriya va diagnostika uskunalarining metrologik nazoratini takomillashtirish chora-tadbirlari toʻgʻrisida” 2018-yil 15-fevraldagi 112-son qarori (Oʻzbekiston Respublikasi QT, 2018-y., 2-son, 36-modda) 4-bandining uchinchi xatboshida “Standartlashtirish, metrologiya va sertifikatlashtirish ilmiy tadqiqot instituti” soʻzlari “Standartlashtirish, sertifikatlashtirish va texnik jihatdan tartibga solish ilmiy-tadqiqot instituti” soʻzlari bilan almashtirilsin. 1. Vazirlar Mahkamasining “Alkogolli mahsulotlar sifati boʻyicha davlat inspeksiyasi faoliyati masalalari toʻgʻrisida” 2000-yil 17-yanvardagi 13-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2003-yil 13-yanvardagi 14-son qarorining (Oʻzbekiston Respublikasi QT, 2003-y., 1-son, 5-modda) 16-bandi. 3. Vazirlar Mahkamasining “Spirt va alkogolli mahsulotlar ishlab chiqarish va sotish ustidan davlat nazoratini kuchaytirishga doir qoʻshimcha chora-tadbirlar toʻgʻrisida” 2004-yil 15-yanvardagi 24-son qarorining (Oʻzbekiston Respublikasi QT, 2004-y., №1, 4-modda) 2-bobiga 5-ilovasi. 4. Vazirlar Mahkamasining “Oʻzbekiston standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish toʻgʻrisida” 2004-yil 5-avgustdagi 373-son qarorining (Oʻzbekiston Respublikasi QT, 2004-y., 8-son, 77-modda) 2 va 3-bandlari, shuningdek 2 va 6-ilovalar. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2006-yil 22-maydagi 92-son qarorining (Oʻzbekiston Respublikasi QT, 2006-y., 5-son, 34-modda) 51-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2006-yil 10-noyabrdagi 235-son qaroriga (Oʻzbekiston Respublikasi QT, 2006-y., 11-son, 86-modda) 1-ilovaning 57-bandi. 7. Vazirlar Mahkamasining “Etil spirtining sifati ustidan nazoratni taʼminlashga doir qoʻshimcha chora-tadbirlar toʻgʻrisida” 2007-yil 31-iyuldagi 159-son qarori (Oʻzbekiston Respublikasining QXT, 2007-y., 31-32-son, 319-modda). 8. Vazirlar Mahkamasining “Oʻzbekiston Respublikasi Hukumatining vazirliklar, davlat qoʻmitalari va idoralar toʻgʻrisidagi nizomlarni tasdiqlash boʻyicha ayrim qarorlariga oʻzgartirish va qoʻshimchalar kiritish haqida” 2010-yil 5-iyuldagi 108-son qaroriga (Oʻzbekiston Respublikasi QT, 2010-y., 6-son, 27-modda) ilovaning 51-bandining “b)” kichik bandi. 9. Vazirlar Mahkamasining “Sertifikatlashtirish tartibotlarini va sifat menejmenti tizimlarini joriy etishni takomillashtirishga doir qoʻshimcha chora-tadbirlar toʻgʻrisida” 2011-yil 28-apreldagi 122-son qarori 4 bandining “v)” va “g)” kichik bandlari, shuningdek, unga 9-ilovaning 6-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2012-yil 1-noyabrdagi 313-son qaroriga (Oʻzbekiston Respublikasi QT, 2012-y., 11-son, 79-modda) 1-ilovaning 69-bandi. 11. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish hamda baʼzilarini oʻz kuchini yoʻqotgan deb hisoblash toʻgʻrisida” 2014-yil 3-martdagi 45-son qaroriga (Oʻzbekiston Respublikasi QT, 2014-y., 3-son, 16-modda) 1-ilovaning 20-bandi. 12. Vazirlar Mahkamasining “Muvofiqlikni baholash toʻgʻrisida”gi Oʻzbekiston Respublikasi qonunini amalga oshirish chora-tadbirlari toʻgʻrisida” 2015-yil 14-oktabrdagi 292-son qaroriga (Oʻzbekiston Respublikasi QT, 2015-y., 10-sonli, 92-modda) 3 ilova 3-bandining “b” kichik bandi. 13. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2016-yil 26-apreldagi 122-son qaroriga (Oʻzbekiston Respublikasi QT, 2016-y., 4-son, 28-modda) 1-ilovaning 74-bandi. 14. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida” 2016-yil 8-sentabrdagi 289-son qaroriga ilovaning 1-bandi (Oʻzbekiston Respublikasi QT, 2016-y., 9-son, 84-modda). 15. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2017-yil 2-iyundagi 348-son qarorining (Oʻzbekiston Respublikasi QT, 2017-y., 6-son, 92-modda) 2-bandining “g)” kichik bandi. 16. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzi qarorlarini oʻz kuchini yoʻqotgan deb hisoblash toʻgʻrisida” 2018-yil 15-fevraldagi 121-son qaroriga (Oʻzbekiston Respublikasi QT, 2018-y., 2-son, 38-modda) 1-ilovaning 3-bandi.